open-index/open-wikipedia-markdown huggingface dataset:
אודי אבן

**אודי (אהוד) אבן** (1959 – 25 ביוני 2004) היה קדר ופסל ישראלי.
## ביוגרפיה
אודי אבן נולד באילת בשנת 1959 וגדל בחולון. את שירותו הצבאי עשה בנח"ל בקיבוץ מגן, במסגרת גרעין של השומר הצעיר. לאחר השירות המשיך להתגורר בקיבוץ ועבד ברפת. בשנים 1981–1982 למד קדרות אצל קדר פלסטיני בעזה. בשנת 1984 הוא נרשם ללימודים במחלקה לעיצוב קרמי בבצלאל. ב-1985 הצטרף אבן, בתיווכו של יובל רימון, אל הקמת קבוצת זיק. הקבוצה אף נעזרה בתחילה במסגרייה ובנגרייה של הקיבוץ, על מנת ליצור את מופעיה הראשונים.

אבן התגורר ופעל בסטודיו ובבית בנווה צדק בתל אביב-יפו. בשנת 1996 עסק בשחזור בית המרחץ הרומי בעבדת. היה שותף, יחד עם אלי אליישר, להקמת "סטודיו אדמה", שעסק בייבוא, ייצור ושיווק כלי אוכל מקרמיקה. ביולי 2004 טבע אבן בחוף בלתי מוכרז בסמוך לזכרון יעקב, ונקבר בבית העלמין שבקיבוץ עינת.

עיקר יצירתו של אבן הייתה בתחום הקדרות. הוא הרבה לעשות שימוש בטכניקת הרקו, אליה נחשף לראשונה ב"בצלאל", ושילב דימויים פיסוליים של חיות. הכלים שיצר נעו בין קדרות שימושית לבין היותם חלק ממבנים פיסוליים גדולי ממדים. בראשית שנות ה-2000 החל אבן לעבוד גם בפורצלן באובניים.

## תערוכות יחיד וזוגיות
*1989 "רקו - קיץ 88'" (עם יובל רימון), אוצר: יואב דגון
*1995 – תערוכת יחיד, גן הפסלים, מוזיאון תל אביב, אוצר: איתמר לוי
*2000 "אלף קערות", (עם עודד אדמוב), בית עודד אדמוב, כפר סבא
*2014 "אודי אבן – קדר-אמן", בית בנימיני, תל אביב-יפו, אוצרת: תמרה ריקמן

## לקריאה נוספת
*ברניר, סיגל, "אלף קערות בגודל כף יד - אודי אבן", **[[1280°c]]**, מס' 2, 2001, עמ' 18–23
*טלמור, יאיר, "אותות אור", **1280°c**, מס' 33, 2016, עמ' 32–35

## הוראה
*1988–1991 בצלאל, אקדמיה לאמנות ועיצוב, ירושלים
*1992–1997 ניהול והוראה – בית ספר פרטי לקדרות
*1996–2000 מרצה לקדרות ופיסול, בית הספר ויטל, תל אביב-יפו
*2002–2004 החוג לאמנות, אוניברסיטת חיפה, חיפה

## קישורים חיצוניים
*
*
*
*
*

קטגוריה:אמני קרמיקה ישראלים
קטגוריה:בוגרי בצלאל, אקדמיה לאמנות ועיצוב
קטגוריה:סגל בצלאל
קטגוריה:סגל אוניברסיטת חיפה
קטגוריה:תל אביב-יפו: אמנים פלסטיים
קטגוריה:נווה צדק: אישים
קטגוריה:פסלים ישראלים
קטגוריה:מגן: אישים
קטגוריה:ישראלים שנולדו ב-1959
קטגוריה:ישראלים שנפטרו ב-2004
קטגוריה:אישים הקבורים בעינת
פרס החזון של סטלייט

**פרס החזון של [[פרס סטלייט|סטלייט]]** מוענק על ידי האקדמיה הבינלאומית לעיתונות  ליוצרי קולנוע בעלי חזון ייחודי ושליטה אמנותית על מרכיבי ההפקה, המעניקים לסרטיהם סגנון אישי וחתימה ייחודית. הפרס הוא חלק מפרסי סטלייט ומסווג כפרס הישג מיוחד. שמו של הזוכה ושנת הזכייה מוטבעים על בסיס גביע הפרס. הפרס הוצג לראשונה בשנת 2005 והוענק לג'ורג' קלוני.

## זוכים

## הערות שוליים

קטגוריה:פרסי סטלייט
1986 בטלוויזיה

בערך זה מצוינים אירועים בולטים שהתרחשו במהלך שנת 1986 ונוגעים לעולם הטלוויזיה.

## אירועים בולטים

[160px|ממוזער|הלוגו המקורי של רשת הטלוויזיה [פוקס (רשת טלוויזיה)|פוקס]]
* 3 במאי – תחרות האירוויזיון התקיימה בברגן שבנורווגיה. בתחרות זכתה בלגיה, עם השיר "J'aime la vie" ("אוהבת את החיים"), אותו ביצעה הזמרת הבלגית סנדרה קים.
* 7 באוקטובר – ערוץ 2 החל בשידורי תוכן ניסיוניים.
* 9 באוקטובר – רשת הטלוויזיה פוקס מתחילה את שידוריה בארצות הברית כרשת הטלוויזיה המסחרית הרביעית של ארצות הברית (רשת הטלוויזיה המסחרית הראשונה שהושקה מאז 1967).

## סדרות ותוכניות טלוויזיה חדשות ב-1986

;**בארצות הברית**
להלן כמה מההפקות הטלוויזיוניות האמריקאיות הבולטות ביותר ששודרו לראשונה בארצות הברית במהלך שנת 1986. תאריך העלייה לשידור שמצוין בטבלה מתייחס לתאריך בו הסדרה שודרה לראשונה בארצות הברית. לרשימה מקיפה יותר של סדרות טלוויזיה אמריקאיות ששודרו בארצות הברית לראשונה בשנה זו, ראו **[[:קטגוריה:סדרות טלוויזיה אמריקאיות שעלו לשידור בשנת 1986]]**.

;**בישראל**

;**במדינות אחרות**
;

## סדרות ותוכניות בולטות שבוטלו או הסתיימו ב-1986

**בארצות הברית**

## נולדו

* 24 בינואר – מישה ברטון, שחקנית בריטית-אמריקאית. מוכרת בעיקר בשל תפקידה כמריסה קופר בסדרת הנוער ".The O.C".
* 8 בפברואר – אגם רודברג, שחקנית ודוגמנית ישראלית
* 3 במרץ – מיכאל מושונוב, שחקן, זמר, מוזיקאי ומנחה טלוויזיה ישראלי
* 9 במרץ – בריטני סנואו, שחקנית אמריקאית
* 3 באפריל – אמנדה ביינס, שחקנית יהודייה-אמריקאית
* 20 באפריל – תום אבני, שחקן מנחה טלוויזיה ישראלי
* 12 במאי – אמילי ואן קאמפ, שחקנית אמריקאית
* 13 במאי – לינה דנהאם, שחקנית, במאית, מפיקה, תסריטאית ועורכת יהודייה-אמריקאית
* 16 במאי – דרו רוי, שחקן אמריקאי
* 11 ביוני – שיה לה-באף, שחקן קולנוע וטלוויזיה אמריקאי
* 13 ביוני – מרי קייט ואשלי אולסן, שחקניות, מעצבות אופנה ויזמיות עסקיות אמריקאיות
* 13 ביוני – קאט דנינגס, שחקנית קולנוע וטלוויזיה אמריקאית
* 17 ביוני – מרי אבג'רופולוס, שחקנית ודוגמנית קנדית
* 27 ביוני – דרייק בל, זמר, שחקן, מלחין, גיטריסט אמריקאי
* 27 ביוני – סם קלאפלין, שחקן אנגלי
* 29 באוגוסט – ליאה מישל, שחקנית וזמרת יהודיה-אמריקאית
* 10 בספטמבר – מגי אזרזר, שחקנית ישראלית
* 16 בספטמבר – איאן הרדינג, שחקן אמריקאי, ידוע כעזרא פיץ בסדרה "שקרניות קטנות"
* 7 באוקטובר – הולנד מרי רודן, שחקנית אמריקאית
* 23 באוקטובר – אמיליה קלארק, שחקנית אנגלייה
* 27 באוקטובר – ענבר לביא, שחקנית טלוויזיה וקולנוע ישראלית-אמריקאית
* 1 בנובמבר – פן בדג'לי, שחקן אמריקאי
* 10 בנובמבר – ג'וש פק, שחקן יהודי-אמריקאי ("דרייק וג'וש")

## נפטרו

* 14 בינואר – דונה ריד, שחקנית אמריקאית (נולדה ב-1921)

## פרסים

## קישורים חיצוניים

## הערות שוליים
ליגת העל השווייצרית בכדורסל

**הליגה הלאומית השווצרית לגברים** (בגרמנית **Schweizer Basketball-Nationalliga der Herren**) היא ליגת הכדורסל הבכירה בשווייץ. שיאנית הזכיות בליגה היא פריבור אולימפיק עם 21 אליפויות והיא מחזיקה ברצף אליפויות מאז עונת 2015/16 למעט עונת 2019/20 שבוטלה.

## מבנה ושיטת הליגה
הליגה כוללת 9 קבוצות (נכון לעונת 2025/2026). כל הקבוצות משחקות עונה סדירה בת שלוש סבבים ובסיומה 8 הקבוצות הראשונות מעפילות לשלב הפלייאוף לסדרות משחקים בשיטת הטוב מ-5 משחקים.

## קבוצות הליגה (עונת 2025/2026)

## טבלת זכיות

הערה: עוד שבע קבוצות זכו פעם אחת.
## קישורים חיצוניים
* 
* נתונים מאתר יורובסקט

שווייץ
קטגוריה:תחרויות כדורסל בשווייץ
וייהנונטור

**וייהנונטור** (שם מדעי: *Wiehenvenator*) הוא סוג דינוזאור טורף ממשפחת המגלוזאוריים, שחי באירופה במשך היורה התיכון שלפני 164–166 מיליון שנה מזמננו. הסוג תואר בשנת 2016 בידי החוקר Oliver W. M. Rauhut ועמיתיו, על שם גבעות וייהן , שליד העיר מינדן בנורדריין-וסטפאליה, גרמניה בהם התגלה והסיומת "venator " פירושה: "צייד" בלטינית.

סוג זה הכיל מין בודד, **Wiehenvenator albati**, אשר נקרא על שם המגלה שלו פרידריך אלבט, אשר חשף את השלדים לראשונה ב-1998.

## תיאור
דינוזאור זה היה קרוב משפחה של המגלוזאורוס, הטורווזאורוס והאאוסטרפטוספונדילוס וכמותם השתייך למשפחת המגלוזאוריים. הוא היה בעל גפיים ארוכות יחסית ולסתות ארוכות אך מעט חלשות.

הוא היה גדול יחסית לקרוביו והיה בעל צלע הגדולה ב-50% מזו של אלוזאורוס ולפי ההערכות הוא הגיע לאורך של 15 מטרים, כאשר לפי תומאס ר. הולץ הבן הוא הוערך באורך אפשרי של 12 מטרים בבגרות, כך שהיה גדול גם מהטורווזאורוס. לעומתם חוקרים אחרים כמו מיקי מורטימר העריך אותו באורך של 7 עד 8 מטרים בקירוב ובמשקל של 0.75 עד 1.2 טון בקירוב.

החוקרים חלוקים האם הפרט שנמצא בגרמניה היה של פרט בוגר או של נער, מאחר שהשרידים היו מקוטעים ומיושנים יחסית, אם כי סוברים לפי מבנה העצמות שלא היה צעיר מגיל 10 בעת מותו.

הוא כנראה היה טורף או אוכל נבלות ענקי ולפי שרידים של זוחלים ימיים כמו המטריורינכוס והליופלרודון, נראה שהיה ניזון מהם, אם כי לא ברור אם כציד או כנבלות לאחר שמתו ונפלטו לחוף.

## קישורים חיצוניים

## הערות שוליים

קטגוריה:מגלוזאוריים
קטגוריה:דינוזאורים שחיו ביורה תיכון באירופה
קטגוריה:מאובני טקסונים שתוארו ב-2016
מרדכי הופמן

הרב **מרדכי הופמן** (28 בפברואר 1876, ג' באדר תרל"ו – 6 בינואר 1973, י"ב בטבת תשל"ד) היה פוסק ודיין של קהילת יהודי ברטיואויפאלו שבהונגריה. בתקופת השואה ניצל מהשמדה על ידי רכבת קסטנר, עלה לארץ ישראל ושימש כדיין בבני ברק שבישראל.

## ביוגרפיה
נולד ב-28 בפברואר 1876 (ג' באדר תרל"ו) בעיר סנטה שהייתה תחת שליטת האימפריה האוסטרו-הונגרית לאביו חיים לייב תלמידו של יקותיאל יהודה טייטלבוים (ייטב לב). לאחר שהגיע לגיל בר מצווה נשלח ללמוד בישיבתו של הרב משה פולק בבונהאד. אחרי פטירת רבו עבר ללמוד אצל הרב זעקל פולק תלמידו של החתם סופר ולאחר מכן אצל הרב יהודה גרינוולד. בהמשך עבר ללמוד אצל האדמו"ר מסיגט חנניה יום טוב ליפא טייטלבוים במשך שש שנים. כשרצה הופמן לעלות לארץ ישראל ביקש רשות מהאדמו"ר ונענה בסירוב ומשכך נשאר בהונגריה.

בשנת תר"ס התחתן עם ליבא רוזנברג בתו של יצחק רוזנברג אב בית הדין בהיידוהדהאז ונינתו של הלל ליכטנשטיין שם קבע את מגוריו והחלו להתקהל סביבו תלמידים. בשנת תרע"ב מונה לדיין ומורה הוראה של קהילת יהודי ברטיואויפאלו. הוא מילא תפקיד זה במשך 36 שנה.

### בתקופת השואה
ביוני 1944 שלחו הנאצים אותו אשתו ושתי בנותיו הצעירות לאוראדיה, בעוד שבעת ילדיו נשלחו למחנה ההשמדה אושוויץ עם 21 מנכדיו. כעבור תשעה עשר ימים חילקו הנאצים את 3,100 היהודים שקובצו באוראדיה לשתי קבוצות משום שהיו ביניהן חמש משפחות שהיו מיועדות לעלות על רכבת קסטנר. הפקיד הנאצי שהיה ממונה לחלוקת הקבוצות טעה וסבר כי על כל חמש המשפחות להיות משפחות רבנים, ומשום שארבע מתוך חמשת המשפחות שנכללו ברשימה לא היו משפחות רבנים הוא החליף אותן בשלוש משפחות רבנים אחרות, ביניהם משפחתו של מרדכי הופמן שכללה את אשתו ושתי בנותיו. משם הם נסעו ברכבת לבודפשט שם מרדכי ואשתו נאלצו להיפרד מבנותיהם שעלו על הרכבת למחנה הריכוז ברגן-בלזן ומשם לשווייץ הנייטרלית.

### לאחר השואה
לאחר סיום המלחמה חזרו מרדכי ואשתו לביתם והתאחדו עם בניהם אברהם וחיים ששרדו את מחנה אושוויץ. הם עלו לארץ ישראל בשנת 1948 והתיישבו בבני ברק שם התיידד מרדכי עם החזון איש.

הוא נפטר בבני ברק ב-6 בינואר 1973 (י"ב בטבת תשל"ד), ונקבר בבית הקברות שומרי שבת שבעיר.

## ספריו
בשנת תשנ"ט יצא לאור הספר "אמרי מרדכי" אשר קיבץ חלק מאמרותיו המתועדות על התורה, תהילים וספר קהלת, שקובצו על ידי נכדו מאיר זית.

## משפחתו
* בנו, הלל הופמן, נרצח בשואה יחד עם אשתו מרים וששת ילדיהם
* בנו, יוסף יוזפא, נרצח בשואה יחד עם אשתו לאה וחמשת ילדיהם
* בתו, פייגא (פייגי), נרצחה בשואה יחד עם בעלה אשר וששת ילדיהם
* בנו, ברוך בענדיט, נרצח בשואה יחד עם אשתו פראדל וארבעת ילדיהם
* בנו, אברהם, שרד את מחנה ההשמדה אושוויץ
* בתו, רבקה
* בתו, רחל, נשאה לזאב ברנד
** בנה, יצחק ברנד

## קישורים חיצוניים
* הופמן, מרדכי; אמרי מרדכי, באתר אוצר החכמה
## הערות שוליים

קטגוריה:רבנים הונגרים
קטגוריה:ניצולי רכבת ההצלה של קסטנר
קטגוריה:עולים לאחר קום המדינה: 1948–1950
קטגוריה:יהודים מוויבודינה
קטגוריה:אישים הקבורים בבית הקברות שומרי שבת
קטגוריה:בני ברק: רבנים
קטגוריה:הונגרים שנולדו ב-1876
קטגוריה:ישראלים שנולדו ב-1876
קטגוריה:ישראלים שנפטרו ב-1973
קטגוריה:הונגרים שנפטרו ב-1973
FARGO

**FARGO** (ראשי תיבות של fourteen-o-one automatic report generation operation) הייתה השפה הקודמת לשפת התכנות RPG . השפה FARGO  הייתה יותר תוכנית עזר מאשר שפת תכנות, בעוד ש-RPG כללה תהליך ייצור תוכניות שהניב אובייקט הרצה.

## כלי מעבר
הרעיון שמאחורי FARGO היה להקל על המעבר של טכנאי מכונות להנהלת חשבונות IBM 407 למערכות החדשות בסדרת מחשבי IBM 1400 . לסדרת ה-1400 היו שני מהדרים; Symbolic Programming System (SPS) ו-Autocoder (מהדר מתקדם יותר שדרש זיכרון רב יותר מ-SPS). אלו ייצגו שינוי פרדיגמטי משמעותי ועקומת לימוד חדה לטכנאים שהיו רגילים לחבר לוח בקרה (control panel) לניתוב קלט, פלט, פעולות בקרה וספירה (חיבור, חיסור). פעולות כפל וחילוק היו אפשריות, אך השימושיות שלהן הייתה מוגבלת.

פעולות מכונות הטבולציה נוהלו על ידי דחפים שנפלטו במחזור המכונה; לפיכך, FARGO חיקתה את מושג המחזור. FARGO תיאמה את רעיון דפי הקידוד אשר התקרבו לעקרונות חיבור לוחות הבקרה של מכונות טבולציה. חומרי ההדרכה הראשוניים של FARGO הדגישו את היחסים בין חיבור לוחות הבקרה לבין דפי הקידוד.

## תוכניות לא דרשו הידור
תכונה חשובה נוספת בתוכניות FARGO היא שלא דרשו הידור. במקום זאת, כרטיסי מפרט הונחו בחפיסת תוכניות FARGO במיקומים המתאימים ולאחר מכן הופעלו פשוט יחד עם כרטיסי הנתונים שבסוף החפיסה. FARGO עוצבה למערכות כרטיסים של IBM 1401 עם לפחות 4000 מיקומי ליבת זיכרון.

## תאימות לאחור
IBM דאגה מסורתית לתאימות לאחור, ו-FARGO יחד עם Autocoder של סדרת 1400 המשיכו להיות בשימוש בחלק מחנויות IBM System/360 על ידי הפעלה במצב "אמולציה". COBOL, FORTRAN ושפת RPG לא דרשו אמולציה מכיוון שגרסאות ל-System/360 סופקו.

## קישורים חיצוניים
*
קטגוריה:IBM
קטגוריה:שפות תכנות
פרק 6 לחוקת ארצות הברית

**הפרק השישי** בחוקת ארצות הברית מורכב משלושה סעיפים ועוסק בארבע סוגיות שונות.

בסעיף הראשון הוא קובע כי חובות כספיים או התחייבויות שהיו לארצות הברית לפני החוקה, יישארו בעינם גם אחריה.

הסעיף השני הוא סעיף העליונות, הקובע כי הן החוקה עצמה והן חוקים שיחוקקו על פיה בקונגרס או אמנות שתחתום עליהן ארצות הברית, מחייבות כל שופט בכל אחת ממדינות ארצות הברית – גם במקרה שקיים חוק סותר או אפילו חוקה סותרת באותה מדינה.

הסעיף השלישי דורש שבועת נאמנות לחוקה, ולפיו כל "הסנאטורים והנציגים בבית הנבחרים אשר נזכרו לעיל, והחברים בבתי המחוקקים של המדינות, וכל הפקידים הביצועיים והשיפוטיים, הן של ארצות הברית והן של המדינות בה, יהיו מחויבים לפי שבועה או הצהרה, לתמוך בחוקה זו".

עם זאת, הסעיף השלישי גם מוסיף סייג חשוב, ולפיו "שום שבועה דתית לא תידרש כתנאי לכהונה באף משרת אמון ציבורית תחת ארצות הברית".

## משמעות משפטית
לסעיף השני בפרק השישי, סעיף עליונות החוק, היו השלכות משמעותיות: הסעיף חיזק את כוחה של הממשלה הפדרלית על פני המדינות, וביסס את עקרון עליונות החוק הפדרלי במערכת המשפט האמריקאית. הסעיף גם תרם ליצירת מערכת משפטית אחידה יותר ברחבי ארצות הברית, שכן חוקים פדרליים ואמנות בינלאומיות מחייבים את כל המדינות, וכמו כן, הוא אפשר את יישומם של חוקים פדרליים ואמנות בינלאומיות שמגנים על זכויות אדם וחירויות, גם אם חוקי המדינה סותרים אותם.

דוגמה משפטית מפורסמת ניתנה בפסק דין מק'קולוך נגד מרילנד ב-6 במרץ 1819. בתמצית: ב-1816 חוקק הקונגרס חוק שאפשר את הקמת הבנק השני של ארצות הברית, ובמסגרת זו נפתח סניף במרילנד. ב-11 בפברואר 1818 הטילה מרילנד מס על כל שטר שמקורו בבנק שהונפק מחוצה לה. ג'יימס מק'קולוך, הקופאי הראשי בסניף בולטימור של הבנק, סירב לשלם את המס והגיש תביעה נגד המדינה. בבית המשפט לערעורים של מרילנד נקבע כי היות שהקמת בנק אינה מוזכרת במפורש בחוקה, הדבר מאפשר למדינה מרווח של הטלת מיסוי על הבנק. אולם כאשר הגיע הערעור לבית המשפט העליון של ארצות הברית, בהרכב בראשות ג'ון מרשל, הוא הפך את ההחלטה וקבע כי הבנק "הכרחי וראוי" עבור הממשלה הפדרלית כדי למלא את תפקידיה, ומשכך, החקיקה כלולה בסעיף העליונות ומדינת מרילנד לא יכולה להטיל חוק שימסה אותו.

במקרים דומים שימש הסעיף לביטול חקיקות גזעניות בחלק מהמדינות או לביטול חקיקות שסתרו אמנות בינלאומיות עליהן חתמה ארצות הברית.

## ראו גם
* מדינות ארצות הברית
* חוקת ארצות הברית

## קישורים חיצוניים
* , באתר ויקיטקסט 

## הערות שוליים

קטגוריה:חוקת ארצות הברית
פול הארהאוס

**פול הארהאוס** (בשוודית: **Paul Vincent Nicholas Haarhuis**;  נולד ב-19 בפברואר 1966) טניסאי עבר  ומאמן טניס הולנדי. הוא זכה להצלחות בתחרויות זוגות גברים בהם הוא השלים גראנד סלאם.

## ביוגרפיה
פול הארהאוס נולד בשנת 1966 בעיר איינדהובן. הוא התחיל לשחק טניס בגיל צעיר. לאחר סיום בית ספר הוא נסע לארצות הברית ולמד כלכלה באוניברסיטת המדינה של פלורידה.

בשנת 1989 פול הארהאוס עבר לטניס מקצועי.

בתחרויות גראנד סלאם ליחידים ההישג של הארהאוס היה רבע הגמר באליפות ארצות הברית הפתוחה.

בתחרויות זוגות גברים הוא הגיע למספר ניצחונות לצד יאקו אלטינג. הם ניצחו באליפות אוסטרליה הפתוחה 1994, אליפות ארצות הברית הפתוחה 1994 ואליפות צרפת הפתוחה 1995. לאחר מספר הפסדים במשחקי גמר הם ניצו באליפות אוסטרליה הפתוחה 1998, אליפות צרפת הפתוחה 1998, ואליפות וימבלדון 1998. בכך הוא השלים "גראנד סלאם"  בתחרות זוגות גברים.

בתחרויות זוגות מעורבים הארהאוס הגיע לגמר באליפות צרפת הפתוחה 1991 בו הפסיד.

הארהאוס השתתף באולימפיאדת ברצלונה ללא הצלחה יתרה.

ביחד עם אלטינג הם שיחקו באולימפיאדת אטלנטה וסיימו במקום הרביעי.

לאחר פרישת אלטינג מטניס, הארהאוס שיחק בתחרויות זוגות גברים לצד יבגני קפלניקוב. הם ניצחו באליפות צרפת הפתוחה 2002 והפסידו בגמר של אליפות צרפת הפתוחה 2003.

הארהאוס היה חבר נבחרת גביע דייוויס של הולנד מספר שנים.

הארהאוס פרש מטניס מקצועי בשנת 2003 והחל בקריירה כמאמן. בשנת 2014 הוא מונה לקפטן של נבחרת גביע בילי ג'ין קינג של הולנד. בשנת 2016 הוא מונה למאמן ראשי של איגור הטניס של הולנד. באותה שנה הוא מונה לקפטן של נבחרת גביע דייוויס של הולנד.

## קישורים חיצוניים
* 

קטגוריה:טניסאים הולנדים
קטגוריה:טניסאים זוכי אליפות ארצות הברית הפתוחה בטניס
קטגוריה:טניסאים זוכי אליפות אוסטרליה הפתוחה
קטגוריה:טניסאים זוכי אליפות צרפת הפתוחה
קטגוריה:טניסאים זוכי אליפות וימבלדון
קטגוריה:טניסאים באולימפיאדת ברצלונה (1992)
קטגוריה:טניסאים באולימפיאדת אטלנטה (1996)
קטגוריה:מאמני טניס
קטגוריה:בוגרי אוניברסיטת המדינה של פלורידה
קטגוריה:הולנדים שנולדו ב-1966
מכונה להנהלת חשבונות

250px|ממוזער|שמאל|מכונה להנהלת חשבונות
250px|ממוזער|שמאל|מכונה להנהלת חשבונות משנת 1960
**מכונת להנהלת חשבונות** הייתה מכונה אלקטרו-מכנית ששילבה מקלדת ומדפסת פשוטה (מעין מכונת כתיבה) עם מכונת חישוב, ושימשה להנהלת חשבונות ולחישוב שכר. מכונות הנהלת חשבונות החליפו את הנהלת החשבונות שנעשתה בעט ונייר (או במכונת חישוב ומכונת כתיבה), והיו נפוצות מתחילת המאה ה-20 ועד שנות ה-70 של המאה ה-20 אך התיישנו ויצאו משימוש עם החלפתן במחשבים.

תלושי משכורת שהוכנו באמצעות מכונה להנהלת חשבונות היו בצורת פס נייר צר וארוך שהזכיר אטרייה, ולכן כונה בישראל "".

יצרנים בולטים של מכונות להנהלת חשבונות היו החברות IBM, בורוז, NCR, אוליבטי ועוד. אחדות מחברות אלה הפכו במרוצת השנים ליצרניות מחשבים.

## קישורים חיצוניים

* 

קטגוריה:מכונות
קטגוריה:הנהלת חשבונות
עמית מקל

**עמית מקל** (נולד בשנת 1980) הוא דיפלומט ישראלי בן העדה הדרוזית, המכהן כשגריר ישראל בפרגוואי.

## ביוגרפיה
מקל נולד בדלית אל-כרמל בשם עמית מקלדה (שם ששינה לאחר לידת בנו הבכור). למד בבית הספר התיכון חוגים בחיפה. שירת בצה"ל כצנחן במשך חמש שנים.

סיים לימודים לתואר ראשון בדיפלומטיה ואסטרטגיה באוניברסיטת רייכמן ולימודי תואר שני בדיפלומטיה וביטחון באוניברסיטת תל אביב. הוא תלמיד לתואר דוקטור בניהול ודיפלומטיה רפואית באוניברסיטת קלרמונט בארצות הברית. הוא דובר עברית, ערבית, אנגלית ופורטוגזית.

נשוי לקרן היהודיה ואב לשלושה בנים. בעל חגורה שחורה בקראטה.

בשלהי 2024 יצא לאור ספרו האוטוביוגרפי "המסע לישראליות".

### קריירה דיפלומטית
לאחר לימודיו האקדמיים התקבל לקורס הצוערים של משרד החוץ והחל לעבוד במשרד. שירת מספר חודשים בשגרירות ישראל במצרים ולאחר ההתקפה על השגרירות ב-2011 פונה עם משפחתו לישראל. כיהן כסגן הקונסול הכללי בסאו פאולו שבברזיל. לאחר מכן היה יועץ מדיני במשלחת הישראלית בבלגיה לאיחוד האירופי ולנאט"ו ובהמשך סגן מנהל החטיבה הבין-לאומית האירופית במשרד החוץ. שימש כסגן הקונסול הכללי בלוס אנג'לס והיה לדיפלומט הישראלי הלא-יהודי הראשון המשרת בדרום-מערב ארצות הברית. במהלך כהונתו שם, בקיץ 2024, מונה לשגריר ישראל בפרגוואי. בנובמבר 2024 החל בכהונתו כשגריר.

## קישורים חיצוניים

* איילה אור-אל, בנקאות מהנה, באתר Weareinamerica.com, 22 ביולי 2022
* Druze Diplomat Emphasizes Importance of Transcending Religious, Cultural Boundaries, באתר San Diego Jewish World, 26 בינואר 2024
* דרוזי גאה: כך הפך סגן הקונסול הכללי בלוס אנג׳לס עמית מקל לשגריר ישראל בפארגוואי, באתר Israeliweek.com, 30 באוקטובר 2024
* סמר עודה-כרנתינג'י, המסע מהכפר לדיפלומטיה: הכירו את שגריר ישראל בפרגוואי, עמית מקל מדליית אל כרמל, באתר חי פה, 1 בינואר 2025
* הודעת מזכיר הממשלה בתום ישיבת הממשלה מיום 18 באוגוסט 2024, באתר Gov.il

קטגוריה:שגרירי ישראל בפרגוואי
קטגוריה:דרוזים ישראלים
קטגוריה:דלית אל-כרמל: אישים
קטגוריה:ישראלים שנולדו ב-1980
מקס מירני

**מקס מירני** (בבלארוסית: **Максім (Макс) Мікалаевіч Мірны**;  נולד ב-6 ביולי 1977) טניסאי עבר בלארוסי. הוא זכה להצלחות בתחרויות זוגות גברים  וזוגות מעורבים בהם זכה 10 פעמים בתחרויות גראנד סלאם. בלונדון 2012 הוא זכה במדליית זהב בתחרות זוגות מעורבים.

## ביוגרפיה
מקס מירני נולד בשנת 1977 במינסק (אז בתחומי ברית המועצות, כיום בבלארוס) למשפחה בעלות שורשים בספורט. אביו היה משחק כדורעף בקבוצות מהדרג הראשון בברית המועצות ואימו הייתה שחיינית. מירני החל להתאמן בטניס בגיל 7. בגיל 16 הוא הופיע לראשונה במדי נבחרת גביע דייוויס של בלארוס.

בשנת 1997 מירני עבר לטניס מקצועי.

בתחרויות גראנד סלאם ליחידים מירני החל לשחק בשנת 1995. ההישג הגדול שלו היה רבע הגמר בשנת 2002 באליפות ארצות הברית הפתוחה.

בתחרויות זוגות גברים הוא הגיע למספר ניצחונות. לראשונה הוא ניצח באליפות ארצות הברית הפתוחה 2002. בסך הכול הוא הגיע ל-6 ניצחונות ו-4 פעמים הפסיד בגמר. ההצלחות האחרונות היו באליפות צרפת הפתוחה 2011 ואליפות צרפת הפתוחה 2012 בהם הוא ניצח לצד דניאל נסטור. בשנים 2008/2009 הוא שיחק לצד אנדי רם.

בתחרויות זוגות מעורבים ההצלחה הראשונה הייתה ניצחון באליפות וימבלדון 1998 לצד סרינה ויליאמס. בסך הכול הוא ניצח 4 פעמים ועוד 4 פעמים הפסיד בגמר.

מקס מירני השתתף ב-4 אולימפיאדות. בלונדון 2012 הוא זכה במדליית זהב בתחרות זוגות מעורבים לצד ויקטוריה אזרנקה.

מקס מירני היה חבר בנבחרת גביע דייוויס של בלארוס מגיל 16 ועד לפרישה בשנת 2018.

לאחר פרישה מירני פנה לעסקים ותקופה קצרה היה מאמן.

## קישורים חיצוניים
* 

* 

קטגוריה:ספורטאים בלארוסים
קטגוריה:טניסאים זוכי אליפות ארצות הברית הפתוחה בטניס
קטגוריה:טניסאים זוכי אליפות צרפת הפתוחה
קטגוריה:טניסאים זוכי אליפות וימבלדון
קטגוריה:טניסאים באולימפיאדת לונדון (2012)
קטגוריה:טניסאים באולימפיאדת סידני (2000)
קטגוריה:טניסאים באולימפיאדת אתונה (2004)
קטגוריה:טניסאים באולימפיאדת בייג'ינג (2008)
קטגוריה:ספורטאים אולימפיים בלארוסים
קטגוריה:ילידי 1977
טרמבו (סרט)

**טרמבו** (באנגלית: **Trumbo**) הוא סרט ביוגרפי אמריקאי משנת 2015 בבימויו של ג'יי רואץ', עם בריאן קראנסטון, דיאן ליין והלן מירן בתפקידים הראשיים.

התסריט מבוסס על הספר "טרמבו" של ברוס אלכסנדר קוק  משנת 1977.

הסרט הוקרן לראשונה בפסטיבל הסרטים הבין-לאומי בטורונטו וקיבל ביקורות טובות.

בריאן קרנסטון היה מועמד לפרס אוסקר לשחקן הטוב ביותר, לפרס גלובוס הזהב לשחקן הטוב ביותר - סרט דרמה, בפרס באפט"א לשחקן הטוב ביותר בתפקיד ראשי, לפרס איגוד מבקרי הקולנוע האמריקאי לשחקן הטוב ביותר ועוד.

הלן מירן הייתה מועמדת לפרס גלובוס הזהב לשחקנית המשנה הטובה ביותר - סרט קולנוע, לפרס איגוד מבקרי הקולנוע האמריקאי לשחקנית המשנה הטובה ביותר ועוד.

ג'ון מקנמרה היה מועמד לפרס גילדת הכותבים של אמריקה על התסריט המעובד הטוב ביותר.

בסרט יש גם סרטוני ארכיון על הפרשה הזאת.

## תקציר העלילה
בשנת 1947 היה דלטון טרמבו (בריאן קרנסטון) מהתסריטאים הבולטים בהוליווד. אז החלה המלחמה הקרה בין ארצות הברית וברית המועצות. טרמבו הצטרף ב-1943 למפלגה הקומוניסטית של ארצות הברית שהייתה אז חוקית בארצות הברית.

כעת הוא זומן יחיד עם עוד תשעה תסריטאים להעיד בפני ועדת בית הנבחרים לפעילות אנטי-אמריקנית להעיד ולענות על שאלות עליו ועל חבריו בנוגע לדיעותיהם. הוא מסרב לענות בהסתמכו על התיקון הראשון לחוקת ארצות הברית אך הוא הורשע בביזוי הקונגרס של ארצות הברית, ונדון לשנת מאסר וקנס של אלף דולר.

הוא מערער לבית המשפט העליון של ארצות הברית שם יש רוב לשופטים ליברלים אך לרוע מזלו שני שופטים ליברלים מתים (ויילי ראטלדג' ופרנק מרפי) תוך זמן קצר וערעורו נדחה. הוא נפרד מאשתו קליאו (דיאן ליין) ומשלושת ילדיו ומתקבל בהשפלה לבית הסוהר הפדרלי אשלנד בקנטקי.

לאחר 11 חודשים הוא משוחרר אך נמצא ברשימה השחורה של הוליווד. היריבים הגדולים שלו הם הרכילאית בעלת ההשפעה הדה הופר  (הלן מירן) וג'ון ויין.

עוד לפני המשפט נפגשה הופר עם לואי ב. מאייר ודרשה ממנו לפטר את טרמבו תוך השמעת הערה אנטישמית. בין טרמבו לאדוארד ג'י רובינסון (מייקל סטולברג) יש יחסים מורכבים, ובייחוד כאשר רובינסון הסתייג מחבריו כדי לא להיפגע.

טרמבו משתחרר מהכלא אך מנוע לפרסם תסריטים בשמו. ב-1954 הוא כותב את התסריט לחופשה ברומא ומבקש מתסריטאי בשם יאן הנטר (אלן טודיק) שהתסריט יופיע בשמו תמורת 30% מהשכר שיקבל. התסריט זוכה בפרס אוסקר על שמו של הנטר.

הוא מתקשר אל פרנק קינג (ג'ון גודמן) בעל חברת ההפקות האחים קינג ומציע לו לכתוב עבורו תסריטים לסרטי בי מובי במחירים מופחתים תחת שמות אחרים. הוא מגייס את משפחתו עבור זאת. כותב ללא סוף בתוך האמבט ומביא לחיכוכים עם אשתו ובתו הבכורה ניקולה (אל פנינג).

ב-1957 זוכה התסריט שלו לסרט "האמיץ" בפרס אוסקר תחת השם ג'ון ריץ'. הופר לוחצת כל הזמן על קינג לגלות לה אם טרמבו הוא הכותב האמיתי אך קינג מסרב.

המפנה בחייו קורה ב-1960כאשר קירק דאגלס (דין או'גורמן) נותן לו לכתוב את התסריט לסרטו ספרטקוס וכותב את שמו בגלוי למרות לחצה של הדה הופר. באותה שנה ממנה אותו אוטו פרמינגר (כריסטיאן ברקל) לכתוב את התסריט לסרט אקסודוס בשמו האמיתי, החרם עליו הסתיים.

כעבור עשר שנים נואם טרמבו בפני ראשי הוליווד על הרשימה השחורה שפגעה באנשים רבים בתעשיית הקולנוע בהוליווד.

## צוות השחקנים

## קישורים חיצוניים

* 

* קדימון לסרט טרמבו, באתר יוטיוב
* על הסרט טרמבו, באתר יוטיוב
* טרמבו (סרט), באתר אידיבי

קטגוריה:סרטי 2015
קטגוריה:סרטים אמריקאיים
קטגוריה:סרטים באנגלית
קטגוריה:סרטים ביוגרפיים
קטגוריה:סרטי דרמה אמריקאיים
קטגוריה:זוכי פרס פול סלבין
קטגוריה:סרטי ג'יי רואץ'
מגדה סקאי

**מַגְדָה סֵקֵאִי** (בהונגרית: **Székely Magda**; 28 ביולי 1936 – 30 באפריל 2007) הייתה משוררת, מתרגמת ועורכת הונגרייה ממוצא יהודי.

## ביוגרפיה
מגדה סקאי נולדה בבודפשט למשפחה יהודית מתבוללת. היא  מתה בעיר הולדתה בגיל שבעים. בארבעים ושלוש שנות חייה האחרונות הייתה נשואה לסופר ההונגרי היהודי אַנְדְרָאשׁ מֵזֵאִי ולזוג נולד בן אחד ויחיד, גָאבּוֹר שמו, בשנת 1964. אימה של סקאי, לֶנְקֶה בֶּרְגִּידָה, נרצחה בשואה, כאשר המשוררת הייתה עדיין ילדה בת שמונה, וחלק ניכר מהמשך ילדותה של סֵקֵאִי עבר עליה בבית יתומים קתולי שבהשגחת נזירות ובחיק משפחה מאמצת. במחצית השנייה של שנות החמישים למדה סקאי הונגרית ובולגרית באוניברסיטת בודפשט, ומסוף שנות החמישים עד אחרית ימיה עבדה כעורכת בהוצאות ספרים הונגריות נודעות. בסך הכול ראו אור שבעה ספרי שירה שכתבה וכן אסופות אחדות משירתה. כמו כן תרגמה להונגרית ספרי שירה, רומאנים וספרי ילדים. בשנת 2000 ראה אור מכלול שירתה בספר אחד ויחיד, ובשנת מותה, 2007, התפרסם קובץ הכולל שירים ישנים וחדשים פרי עטה. שנתיים לפני מותה זכתה סקאי בפרס קוֹשוּט, הפרס הספרותי החשוב ביותר במולדתה.

## קישורים חיצוניים
* שיר מאת מגדה סקאי, "חורף", בתרגומו של רמי סערי לעברית

קטגוריה:קצרמר משוררים
פרסי סטים

**פרסי סטים** (באנגלית: **The Steam Awards**) הם פרסים המוענקים בתחום משחקי הווידאו מדי שנה, החל משנת 2016, למשחקים שמוצעים בחנות הדיגיטלית סטים, שבבעלות תאגיד Valve.

הזוכים בטקס, שכולל מגוון קטגוריות, נקבעים באמצעות הצבעה של משתמשי סטים רשומים. תהליך בחירת המועמדים והזוכים מורכב משני שלבים: בשלב הראשון, Valve מציגה קטגוריות שונות לזכייה והמשתמשים בוחרים משחקים שיהיו המועמדים באותן קטגוריות. בשלב השני, Valve מציגה את חמשת המשחקים שקיבלו את מרב הקולות בכל קטגוריה ומתוכם המשתמשים בוחרים ברוב קולות את הזוכים.

## מועמדים וזכיות
### 2016
תהליך בחירת המועמדים התקיים בין 23 ל-29 בנובמבר 2016. ההצבעה לזוכים התקיימה בין 22 ל-30 בדצמבר 2016 והזוכים הוכרזו ב-31 בדצמבר.

### 2017
תהליך בחירת המועמדים התקיים בין ה-22 ל-28 בנובמבר 2017. ההצבעה לזוכים התקיימה בין 20 בדצמבר 2017 ל-2 בינואר 2018 והזוכים הוכרזו ב-3 בינואר.

### 2018
הזוכים הוכרזו ב-8 בפברואר 2019.

### 2019
הזוכים הוכרזו ב-31 בדצמבר 2019.

### 2020
הזוכים הוכרזו ב-3 בינואר 2021.

### 2021
הזוכים הוכרזו ב-3 בינואר 2022.

### 2022
הזוכים הוכרזו ב-3 בינואר 2023.

### 2023
הזוכים הוכרזו ב-3 בינואר 2024.

### 2024
הזוכים הוכרזו ב-31 בדצמבר 2024.

## קישורים חיצוניים

* 

## הערות שוליים

סטים
סטים
דפיקה בדלת

"**דפיקה בדלת**" (באנגלית: ***Knock Knock***) הוא סרט מותחן פסיכולוגי משנת 2015 בבימויו של איליי רות', בכיכובו של קיאנו ריבס.

## עלילת הסרט
איבן וובר, אדריכל נשוי ואב לשניים, נשאר לבדו בביתו בסוף שבוע גשום. שתי נשים צעירות, ג'נסיס ובל, דופקות על דלתו ומבקשות מקלט מהסערה. מה שמתחיל כמחווה של חסד הופך במהרה למשחק מסוכן של פיתוי ומניפולציה, כאשר הנשים חושפות כוונות זדוניות ומעמידות את חייו של איבן בסכנה.

## צוות השחקנים
* **[[קיאנו ריבס]]** – מגלם את איבן וובר, אדריכל נשוי ואב לשניים.
* **[[לורנזה איצו]]** – מגלמת את ג'נסיס, אחת משתי הנשים הפולשות לביתו של איבן.
* **[[אנה דה ארמס]]** – מגלמת את בל, השנייה מבין הנשים הפולשות, המשתתפת במניפולציות על איבן.

## ביקורות
הסרט קיבל ביקורות מעורבות. באתר Rotten Tomatoes, הסרט מחזיק בציון של 37% על סמך 98 ביקורות. ב-Metacritic, הציון הממוצע הוא 53 מתוך 100, בהתבסס על 23 ביקורות. מבקרים ציינו את המשחק של ריבס ואת המתח שבסרט, אך חלקם ביקרו את העלילה והדמויות.

שמוליק דובדבני מאתר ynet ציין שהסרט אינו מתהדר באלימות גרפית כמו בסרטיו הקודמים של הבמאי איליי רות', אלא מציג קומדיה שחורה המבקרת את הצביעות הגברית הבורגנית. הפרובוקטיביות של הסרט, בעיקר בייצוג הנשי, נדמית מעט ילדותית ובלתי מספקת, ושתי הגיבורות נעות על הציר שבין קורבנות לנוקמות מבלי להפוך לדמויות מורכבות יותר.

## קישורים חיצוניים

## הערות שוליים

קטגוריה:סרטי פלישה לבית
קטגוריה:סרטי קומדיה שחורה אמריקאיים
קטגוריה:סרטי 2015
קטגוריה:סרטי איליי רות'
נויזידל אם זה (מחוז)

**נויזידל אם זה** (בגרמנית: **Neusiedl am See**) הוא מחוז בצפון מדינת בורגנלנד שבאוסטריה.

במחוז 27 ערים ועיירות:

## קישורים חיצוניים

קטגוריה:בורגנלנד: מחוזות
על אהבה וסמים אחרים

**על אהבה וסמים אחרים** (באנגלית: **Love & Other Drugs**) הוא סרט קומדיה רומנטית-דרמטית אמריקאי משנת 2010, בבימויו של אדוארד זוויק, המבוסס על ספרו של ג'יימי ריידי "Hard Sell: The Evolution of a Viagra Salesman". בסרט מככבים ג'ייק ג'ילנהול ואן האת'וויי. הסרט מספר את סיפורו של רוכל תרופות בפיטסבורג של שנות ה-90 שמתחיל במערכת יחסים זוגית עם אשה צעירה שלוקה בשלבים מוקדמים של מחלת פרקינסון.

הסרט יצא לאקרנים בבתי הקולנוע ב-24 בנובמבר 2010, על ידי פוקס המאה ה-20 . הוא הכניס 105 מיליון דולר מול תקציב של 30 מיליון דולר, וקיבל ביקורות מעורבות מהמבקרים.

## עלילת הסרט
ג'יימי רנדל, רווק כריזמטי וסוכן תרופות מצליח, פוגש במגי מורדוק, אמנית חופשייה המתמודדת עם שלבים מוקדמים של מחלת הפרקינסון. השניים מתחילים במערכת יחסים ללא מחויבות המתבטאת בסקסבין השניים, אך עם הזמן הקשר מתעמק, והם נאלצים להתמודד עם אתגרים הנובעים ממחלתה של מגי ומחויבותם הרגשית ההולכת וגדלה.

## צוות השחקנים
* **[[ג'ייק ג'ילנהול]]** – ג'יימי רנדל, סוכן תרופות כריזמטי ורווק.
* **[[אן האת'וויי]]** – מגי מורדוק, אמנית חופשייה המתמודדת עם מחלת פרקינסון.
* **[[אוליבר פלאט]]** – ברוס וינסטון, המנהל האזורי של ג'יימי.
* **[[האנק עזריה]]** – ד"ר סטאן נייט, רופא העובד עם ג'יימי.
* **[[ג'וש גד]]** – ג'וש רנדל, אחיו הצעיר והמצחיק של ג'יימי.

## ביקורות
הסרט קיבל ביקורות מעורבות. באתר Rotten Tomatoes, ציון הסרט הוא 49% על סמך 168 ביקורות. ב-Metacritic, הציון הממוצע הוא 55 מתוך 100, בהתבסס על 38 ביקורות. מבקרים שיבחו את הכימיה בין ג'ילנהול והאת'וויי, אך ציינו שהעלילה לעיתים אינה אחידה.

הסרט זכה לביקורות מעורבות גם בישראל. מבקרים רבים ציינו לטובה את הכימיה בין ג'ייק ג'ילנהול ואן האת'וויי, אך הביעו ביקורת על העלילה והביצוע. יאיר רוה, מבקר הקולנוע של סינמסקופ, ציין שהסרט מתחיל עם חן וגרוב, אך מאבד מהם ככל שהוא מתקדם. הוא הוסיף שהסרט מנסה לשלב בין קומדיה רומנטית לביקורת על תעשיית התרופות, אך אינו מצליח בכך במלואו. אבנר שביט מאתר וואלה כתב שהסרט מנסה להיות סאטירה על פריצת הוויאגרה ומשלב קיטש, אך התוצאה היא קוקטייל לא מוצלח. הוא הוסיף שהסרט אינו מצליח לעורר תשוקה או רגש עמוק. באתר אידיבי נכתב שהסרט אינו אחיד, לא ממוקד, לא מספיק מצחיק, לא אמין וצפוי לחלוטין.

## קישורים חיצוניים

## הערות שוליים

קטגוריה:סרטים המבוססים על ספרי עיון
קטגוריה:סרטי סמים
קטגוריה:סרטי קומדיה רומנטית אמריקאיים
קטגוריה:סרטי פוקס המאה ה-20
קטגוריה:סרטי 2010
קטגוריה:סרטי אדוארד זוויק
הדרך (סרט, 2009)

**הדרך** (באנגלית: **The Road**) הוא סרט הישרדות פוסט-אפוקליפטי אמריקאי משנת 2009, בבימויו של ג'ון הילקוט, המבוסס על הרומן זוכה פרס פוליצר מאת קורמק מקארתי. הסרט עוקב אחר אב (ויגו מורטנסן) ובנו (קודי סמית-מקפי) במסעם דרך אמריקה החרבה לאחר אסון אפוקליפטי, כשהם מתמודדים עם תנאים קשים ואיומים שונים בניסיון לשרוד.

הסרט הופץ באופן מוגבל בבתי קולנוע בצפון אמריקה החל מ-25 בנובמבר 2009, ויצא לאקרנים בבתי הקולנוע של בריטניה ב-4 בינואר 2010. הוא קיבל ביקורות חיוביות בדרך כלל ממבקרים; ההופעות של מורטנסן וסמיט-מקפי זכו לשבחים. זה גם קיבל מועמדויות רבות, כולל מועמדות לפרס באפט"א לצילום הטוב ביותר.

## עלילת הסרט
בעולם פוסט-אפוקליפטי, אב ובנו צועדים דרך נופים חרבים ומושלגים, בניסיון להגיע לחוף הים בתקווה למצוא שם חיים טובים יותר. במהלך המסע, הם מתמודדים עם רעב, קור, ופחד מתמיד מפני קבוצות של ניצולים שפנו לקניבליזם. הקשר בין האב לבנו מתחזק, והם נאבקים לשמור על צלם אנוש בעולם שאיבד את אנושיותו.

## צוות השחקנים
* **[[ויגו מורטנסן]]** – מגלם את האב, אדם נחוש המנסה להגן על בנו בכל מחיר.
* **[[קודי סמית-מקפי]]** – מגלם את הבן, ילד תמים המחפש תקווה בעולם ההרוס.
* **[[שרליז ת'רון]]** – מגלמת את האם, המופיעה בזיכרונותיו של האב.
* **[[רוברט דובאל]]** – המגלם אדם זקן שפוגשים בדרך.
* **[[גאי פירס]]** –מגלם אדם נוסף שהם נתקלים בו במסעם.

## ביקורות
הסרט זכה לביקורות חיוביות. באתר Rotten Tomatoes, הסרט מחזיק בציון של 74% על סמך 214 ביקורות. ב-Metacritic, הציון הממוצע הוא 64 מתוך 100, בהתבסס על 33 ביקורות. מבקרים שיבחו את המשחק של מורטנסן והאווירה הקודרת שהצליח ליצור.

יאיר רוה מהבלוג "סינמסקופ" כתב שהסרט הוא "אחד הסרטים המדכאים ביותר שהגיעו למסכינו בעת האחרונה", אך גם "מרתק". הוא הוסיף שהסרט מהורהר, פיוטי ועמוק, ומציג את העולם הפוסט-אפוקליפטי בצורה מצמררת ומעוררת מחשבה.

באתר "אידיבי" נכתב שהסרט הוא "דרמה מרתקת ומטלטלת" עם "משחק מצוין של ויגו מורטנסן".

## קישורים חיצוניים

## הערות שוליים

קטגוריה:סרטים שצולמו בלואיזיאנה
קטגוריה:סרטים עם קניבליזם
קטגוריה:סרטי דרמה אמריקאיים
קטגוריה:סרטי 2009
קטגוריה:סרטים המבוססים על רומנים אמריקאים
פרנסיסקו חוויאר גוטיירס

**פרנסיסקו חוויאר גוטיירס דיאס** (בספרדית: **Francisco Javier Gutiérrez Díaz**; נולד ב-5 ביולי 1973) הוא במאי, תסריטאי ומפיק קולנוע ספרדי. מועמד פעמיים לפרס מלייס הזהב האירופי, גוטיירס נודע בזכות סרטיו הקצרים *Brazil* ו-*Norman's Room*, ובשל סרט הבכורה העלילתי שלו "לפני הנפילה" .

## ביוגרפיה
גוטיירס נולד בעיר קורדובה, ספרד. במהלך לימודיו בבית הספר למשפטים, הוא החל גם ללמוד משחק והפיק את סרטיו הקצרים הראשונים. בשנת 2001 הקים חברת הפקות קולנוע עצמאית. סרטו הקצר "ברזיל" (*Brasil*), אשר זכה בפרס הסרט הקצר הטוב ביותר בפסטיבל הקולנוע של סיטג'ס והיה מועמד לפרס מלייס הזהב האירופי, סימן את תחילת דרכו הבין-לאומית וחשף את סגנונו הייחודי.

בשנת 2001 ייסד גוטיירס חברת הפקות קולנוע משלו, במטרה להפיק סרטים בעלי אופי בין-לאומי. בשנת 2002 הוזמן על ידי תוכנית הטלוויזיה הספרדית "Versión Española" לביים קטע עבור סדרת הסרטים הקצרים *Diminutos del Calvario II*. באותה שנה התפרסמו בארצות הברית ידיעות על סרטו "החדר של נורמן" (*La habitación de Norman*), מחווה קלאוסטרופובית לסרט "פסיכו" של היצ'קוק. בנוסף, גוטיירס זכה בפרס אולפני יוניברסל, שאפשר לו לבקר בלוס אנג'לס לראשונה.

בשנת 2007 קיבל הצעה מאנטוניו בנדרס ואנטוניו פרס לביים את סרטו העלילתי הראשון, "לפני הנפילה", שהוקרן במסגרת הרשמית של פסטיבל הסרטים הבין-לאומי בברלין. הקרנת הבכורה שלו בפסטיבל עוררה תגובות מעורבות מצד הקהל והמבקרים. בעוד שמבקרת דיילי טלגרף, רבקה דייוויס, שיבחה את הסרט כאחד מהטובים בפסטיבל, וגילתה כי "הוא מוכיח שסרטים על מטאורים אפוקליפטיים יכולים להיות אינטליגנטיים ומרגשים", המבקר ג'יי וייסברג מ-''Variety'' ביקר אותו על האלימות שבו, ותיאר אותו כבלתי נעים ובלתי הולם. עוד לפני הקרנת הבכורה שלו בספרד בפסטיבל הקולנוע של מלאגה, הסרט נמכר להפצה במדינות רבות, כולל יפן, ואף קיבל שתי הצעות לעיבוד מחודש באנגלית – אחת מהן מידי הבמאי וס קרייבן. בשנת 2008 עורר הסרט עניין רב באירופה. בספרד, הוא זכה בפרסים המרכזיים בפסטיבל הסרטים של מלאגה, כולל פרס הסרט הטוב ביותר ופרס התסריט הטוב ביותר, כמו גם בפרס *Miradas* (TVE) עבור סרט השנה. בנוסף, הסרט היה מועמד לפרס הקולנוע האירופי לשנת 2008 וזכה בפרסים בפסטיבלים יוקרתיים לז'אנר המדע הבדיוני והפנטזיה, כולל פרס מלייס הכסוף בפסטיבל *Imagine* באמסטרדם, פרס האסטרואיד בפסטיבל *Trieste Science+Fiction* באיטליה, ופרס *Crystal Skull* לסרט המדע הבדיוני הטוב ביותר בפסטיבל *ScreamFest* בלוס אנג'לס. בשנת 2009, דורג הסרט במקום השלישי ברשימת הצפייה הבין-לאומית של הוליווד.

בהמשך הקריירה שלו, עבד גוטיירס על חידוש לסרט הפולחן משנות ה-90 "העורב", המבוסס על קומיקס של ג'יימס או'באר, והופק על ידי Relativity Media ואדוארד ר. פרסמן. עם זאת, ביוני 2014 חתם על חוזה לבימוי הסרט הבא בזיכיון "הצלצול", מה שמנע ממנו לביים את "העורב". על פי דיווח של Deadline Hollywood, גוטיירס נותר כמפיק בפועל של "העורב".

בשנת 2017 ביים גוטיירס את הסרט "הצלצול 3", הסרט השלישי בזיכיון האמריקאי "הצלצול", שהופק על ידי וולטר פ. פארקס ולורי מקדונלד עבור סרטי פרמאונט. הסרט יצא לאקרנים בארצות הברית ב-3 בפברואר 2017, דורג במקום השני בקופות המקומיות, והכניס 83 מיליון דולר ברחבי העולם מול תקציב של 25 מיליון דולר.

## קישורים חיצוניים

## הערות שוליים

קטגוריה:במאי קולנוע ספרדים
קטגוריה:קורדובה (ספרד)
קטגוריה:ספרדים שנולדו ב-1973
רשימת שינדלר (ספר)

**רשימת שינדלר** הוא רומן היסטורי שפורסם ב-1982 על ידי הסופר האוסטרלי תומס קנילי .

הספר מספר את סיפורו של אוסקר שינדלר, חבר המפלגה הנאצית, שהופך באופן לא צפוי לגיבור לאחר שהציל את חייהם של 1,200 יהודים במהלך השואה. הרומן עוקב אחר אנשים ואירועים ממשיים תוך שילוב סצנות בדיוניות שנוספו על ידי המחבר. קנילי כתב מספר רומנים שהתקבלו היטב לפני ואחרי "רשימת שינדלר"; עם זאת, בעקבות העיבוד הקולנועי המצליח שלו משנת 1993 בבימויו של הבמאי סטיבן ספילברג, הפך הספר מאז ליצירתו הידועה והמפורסמת ביותר.

בשנת 2022 נכלל הרומן ברשימת היובל של 70 ספרים של סופרים מחבר העמים הבריטי, שנבחרו לחגוג את יובל הפלטינה למלכות אליזבת השנייה.

הספר יצא בעברית בשנת 1994 בהוצאת כתר בתרגום עמשי לוין.

## רקע
פולדק פפרברג, ניצול שואה שנמנה עם היהודים שהציל שינדלר היווה השראה לקנילי לכתוב את "רשימת שינדלר". לאחר המלחמה ניסה פפרברג במספר הזדמנויות לעניין תסריטאים וקולנוענים שפגש בעסקיו ביצירת סרט המבוסס על סיפורו של שינדלר ומאמציו להציל יהודים פולנים מהנאצים, וכן ארגן לשינדלר מספר ראיונות לטלוויזיה האמריקאית.

הפגישות של קנילי עם פפרברג והראיונות שלו עם מכריו של שינדלר מפורטים בספרו "חיפוש אחר שינדלר: זיכרונות" משנת 2007. באוקטובר 1980, נכנס קנילי באקראי לחנות של פפרברג בבוורלי הילס. לאחר שנודע לו כי קנילי הוא סופר, הראה לו פפרברג את התיקים המפורטים שלו על שינדלר, שהיו שמורים בשני ארונות בחדרו האחורי. פפרברג הצליח לשכנע את קנילי לכתוב את הספר. הוא הפך ליועץ, ליווה את קנילי לפולין, שם ביקרו בקרקוב ובאתרים נוספים הקשורים לסיפור של שינדלר. קנילי הקדיש את "תיבת שינדלר" לפפרברג וציין "שבקנאות והתמדה גרם לכתיבת הספר הזה".

לאחר פרסום הספר בשנת 1982, פעל פפרברג במרץ לשכנע את סטיבן ספילברג לעבד את הספר לסרט קולנוע. מאמציו נשאו פרי, ובשנת 1993 הופק הסרט "רשימת שינדלר", אשר זכה להצלחה ביקורתית ומסחרית רבה.

העתק של הרשימה המקורית בת 13 עמודים של שינדלר, שסברו שאבדה, התגלה ב-2009 בספרייה בסידני, אוסטרליה.

## תקציר העלילה
הרומן מספר את סיפורו של אוסקר שינדלר, יזם נהנתן, שמוצא את עצמו מציל יהודים פולנים ממכונת המוות הנאצית. בהתבסס על עדי ראייה רבים, סיפורו של קנילי מתרחש במסגרת ניסיונותיו של היטלר להפוך את אירופה ליודנריין (חופשית מיהודים). שינדלר מוצג כגיבור פגום – שתיין, רודף נשים ולפחות בהתחלה רודף ממון. לאחר המלחמה הונצח כחסיד אומות העולם על ידי מוזיאון השואה ביד ושם בירושלים, אך מעולם לא נתפס כדמות מופת. הסיפור אינו רק סיפורו של שינדלר, אלא הוא סיפורם של יהודי גטו קרקוב ומחנה עבודת הכפייה מחוץ לעיר, פלאשוב, ושל אמון גת, המפקד של פלשוב.
## הערות שוליים

קטגוריה:הנצחת ההצלה בשואה
קטגוריה:ספרים על השואה
קטגוריה:רומנים היסטוריים
קטגוריה:אוסקר שינדלר
קטגוריה:ספרים שזכו בפרס בוקר
רומאו חייב למות

**רומאו חייב למות** (באנגלית: **Romeo Must Die**) הוא סרט פעולה משנת 2000 בבימויו של אנדז'יי ברטקוביאק, בכיכובם של ג'ט לי ואליה (בסרט הבכורה שלה). הסרט מציג סיפור אהבה בלתי אפשרי בהשראת הטרגדיה של שייקספיר, המתרחש בסן פרנסיסקו, בין בנו של מאפיונר סיני לבתו של גנגסטר אפרו-אמריקאי. העלילה קשורה באופן רופף לרומיאו ויוליה של ויליאם שייקספיר, שהושתלה באוקלנד העכשווית עם כנופיות שחורות-אמריקאיות וסיניות-אמריקאיות המייצגות את המשפחות המתקוטטות.

המפיק ג'ואל סילבר בנה את הסרט סביב סרטי אקשן של הונג קונג. הוא ליהק את השחקן ההונג קונגי ג'ט לי בעקבות תפקידו בנשק קטלני 4. הזמרת אליה לוהקה ושרה את הסינגל המוביל של הפסקול "Try Again" שהגיע למקום הראשון בבילבורד הוט 100 בארצות הברית.

הסרט יצא לאור על ידי אולפני האחים וורנר בארצות הברית ב-24 במרץ 2000, שם הוא זכה לביקורות מעורבות מצד המבקרים, אך זכה להצלחה קופתית, והכניס 91 מיליון דולר מול תקציב הפקה של 25 מיליון דולר.

## עלילת הסרט
האן סינג, שוטר לשעבר ומאסטר באמנויות לחימה, נמלט מהכלא בהונג קונג לאחר שמגלה על רצח אחיו הצעיר, פו. הוא מגיע לאוקלנד, קליפורניה, כדי לחקור את נסיבות המוות. במהלך חקירתו, הוא פוגש את טריש אודיי, בתו של גנגסטר אפרו-אמריקאי, והשניים מפתחים קשר רומנטי. ביחד, הם מנסים לחשוף את האמת מאחורי הסכסוך בין המשפחות שלהם, הנאבקות על שליטה בנכסים לאורך קו המים של אוקלנד.

## צוות השחקנים
* **[[ג'ט לי]]** – מגלם את האן סינג, שוטר לשעבר ומומחה באמנויות לחימה, המחפש את רוצחי אחיו.
* **[[אליה (זמרת)|אליה]]** – מגלמת את טריש אודיי, בתו של גנגסטר אפרו-אמריקאי, המתנערת מחיי הפשע של אביה.
* '''אייזיאה וושינגטון''' בתור מק
* **[[אנתוני אנדרסון]]** – בתור מוריס
* **[[פרנסואז ייפ]]** – בתור מריאנה סינג, לוחמת אופנועים

## ביקורות
הסרט קיבל ביקורות מעורבות. באתר Rotten Tomatoes, הסרט מחזיק בציון של 33% על סמך 91 ביקורות. ב-Metacritic, הציון הממוצע הוא 52 מתוך 100, בהתבסס על 29 ביקורות. מבקרים שיבחו את סצנות האקשן והכימיה בין ג'ט לי לעלייה, אך ביקרו את העלילה והדיאלוגים.

## קישורים חיצוניים
* 

## הערות שוליים

קטגוריה:סרטי האחים וורנר
קטגוריה:סרטים המבוססים על רומיאו ויוליה
קטגוריה:סרטים העוסקים בגזע ומוצא אתני
קטגוריה:סרטי פעולה אמריקאיים
קטגוריה:סרטי 2000
נוף הנהר עם משה בתיבה (פרנצ'סקו צוקרלי)

**נוף הנהר עם משה בתיבה** הוא ציור שמן על בד מעשה ידי פרנצ'סקו צוקרלי משנת 1768.

## תיאור היצירה
הציור מתאר סצנה מ, שבה בת פרעה מוצאת את משה בתיבה  לאחר שהוסתר על ידי אמו ב"תיבת גומא" על גדת הנהר. בת פרעה נראית בקדמת הציור, מלווה בנשות חצרה, כאשר שתיים מהן כורעות ומחזיקות את התינוק משה. בקצה הימני המרוחק של הציור ניצבת אחותו של משה, מרים, אשר "וַתֵּתַצַּב אֲחֹתוֹ מֵרָחֹק לְדֵעָה מַה יֵּעָשֶׂה לוֹ." (). ברקע ניתן להבחין במרחב רחב ידיים של נהר, ומעבר לו משתרעת עיר גדולה ובה מספר פירמידות.

## סגנון ומשמעות היצירה
גודלו של הציור, נושאו ההיסטורי, והשימוש באלמנטים מצריים מעידים על כך שפרנצ'סקו זוקרלי ביקש לחרוג מסגנון הנוף האיטלקי האופייני לו, שהיה מוכר באנגליה. קיימת סברה כי הציור נוצר מתוך כוונה להציגו בתערוכה ציבורית, וייתכן שהוא קשור להקמת האקדמיה המלכותית לאמנויות (RA) בשנת 1768, שבה היה צוקרלי חבר מייסד. כמו כן, ייתכן שהציור הוזמן על ידי המלך ג'ורג' השלישי, והוא מזוהה עם הציור "משה בתיבה" שהוצג על ידי צוקרלי באקדמיה המלכותית בשנת 1773.

## חתימה ותאריך
הציור חתום ומתוארך על הספינקס שבקצה השמאלי: "Francesco Zuccarelli / Londra 1768."

## מקור ותיעוד
היצירה נרכשה ככל הנראה על ידי המלך ג'ורג' השלישי, והיא תועדה בשנת 1790 באולם הקבלה של ארמון המפטון קורט.

## הערות שוליים

קטגוריה:ציורי שמן
קטגוריה:ציורים מהמאה ה-18
קטגוריה:ציורי התנ"ך
קטגוריה:משה בציורים
קטגוריה:ציורים באוסף המלכותי של הממלכה המאוחדת
קטגוריה:מים באמנות
קטגוריה:ילדים בציור
החבר'ה הרעים

**החבר'ה הרעים** (באנגלית: **The Family**) הוא סרט קומדיה שחורה-פשע משנת 2013 בבימויו של לוק בסון, המבוסס על הרומן הצרפתי "Malavita" מאת טונינו בנאקויסטה. הסרט עוקב אחר משפחת מאפיה אמריקאית הנכנסת לתוכנית להגנת עדים ומנסה להסתגל לחיים בעיירה קטנה בצרפת.

## עלילת הסרט
ג'ובאני מנזוני (רוברט דה נירו), בוס מאפיה לשעבר שהלשין על חבריו, מועבר עם משפחתו – אשתו מגי (מישל פייפר), בתו בל (דיאנה אגרון) ובנו וורן (ג'ון ד'ליאו) – לעיירה נורמנדי בצרפת במסגרת תוכנית להגנת עדים של ה-FBI. למרות מאמציו של הסוכן רוברט סטנספילד (טומי לי ג'ונס) לשמור עליהם, המשפחה מתקשה להתרגל לחיים החדשים ונוטה לחזור להרגלים הישנים, מה שמסכן את זהותם הסודית.

## צוות השחקנים
* **[[רוברט דה נירו]]** – מגלם את ג'ובאני מנזוני / פרד בלייק, בוס מאפיה לשעבר המנסה להסתגל לחיים החדשים.
* **[[מישל פייפר]]** – מגלמת את מגי בלייק, אשתו של ג'ובאני, המתקשה להתרגל לתרבות הצרפתית.
* **[[טומי לי ג'ונס]]** – מגלם את הסוכן רוברט סטנספילד, האחראי על הגנת המשפחה.
* **[[דיאנה אגרון]]** – מגלמת את בל בלייק, בתם המתבגרת של ג'ובאני ומגי.
* **ג'ון ד'ליאו** – מגלם את וורן בלייק, בנם הצעיר של ג'ובאני ומגי.

## ביקורות
הסרט קיבל ביקורות מעורבות. באתר Rotten Tomatoes, הסרט מחזיק בציון של 29% על סמך 138 ביקורות. ב-Metacritic, הציון הממוצע הוא 42 מתוך 100, בהתבסס על 33 ביקורות. מבקרים שיבחו את צוות השחקנים, אך ביקרו את הטון הלא אחיד של הסרט.

באתר הביקורות HTmag נכתב: "היו לי המון ציפיות כאשר הלכתי לראות את "החבר'ה הרעים כי יש לו נתוני פתיחה טובים. אופציה נחמדה ליומית ולא יותר מזה."ממוזער|225x225 פיקסלים| טונינו בנאקוויסטה, המחבר של ''Malavita'' .
## קישורים חיצוניים

## הערות שוליים

קטגוריה:פריז בקולנוע
קטגוריה:לוק בסון
קטגוריה:סרטי קומדיה שחורה אמריקאיים
קטגוריה:סרטי 2013
קטגוריה:סרטי פשע אמריקאיים
אאומונד (אאותאוד)

ב, **אֵאוֹמוּנְד** () היה שר הצבא של האֵאוֹתֵאוֹד תחת שלטונו של אֵאוֹרְל "הצעיר".

## אטימולוגיה
השם "אֵאוֹמוּנְד" הוא חיבור של שתי המילים: האחת היא "אֵאוֹ" (סוס); והשנייה היא "מוּנְד" (מגן), מה שאומר שמשמעותן של שתי המילים היא "מגן הסוסים".

## ביוגרפיה
אֵאוֹמוּנְד נולד בארץ האֵאוֹתֵאוֹד להורים שאינם ידועים. הוא מונה לשר הצבא של האֵאוֹתֵאוֹד. בשנת 2510 לעידן השלישי, כשהבַּלְכוֹת תקפו את גוֹנְדוֹר, הוא יצא לקרב יחד עם 7,000 פרשים וכמה מאות קשתים רכובים. הם נחלו ניצחון מוחץ, וממלכת רוֹהָן הוקמה. הוא היה אחד הנוכחים במעמד שבועת קִירִיוֹן ואֵאוֹרְל, והיה אחד האנשים שקבעו את תחומה של ממלכת רוֹהָן.

## קישורים חיצוניים
* 
* 

## ביאורים

## הערות שוליים

קטגוריה:רוהירים
רוקדת מול כולם

"**רוקדת מול כולם**" הוא סינגל שהוקלט על ידי הזמרים הישראלים עברי לידר ואודיה. את השיר הוציאה ב-5 בפברואר 2025 לאור חברת התקליטים די-מיוזיק כסינגל מתוך אלבום האולפן של לידר "חלק לא נפרד מאחרים".

## על השיר
"רוקדת מול כולם" נכתב והולחן על ידי לידר, שגם הפיק אותו מוזיקלית לצד אריאל טוכמן. השיר מתאר לילות מלאי ריקוד, שכרות ובריחה מהמציאות. הגיבורה נעה בין מסיבות סוערות לבדידות שקטה, כשהריקוד משמש לה מפלט מרגשותיה. המועדון בלונדון מסמל חופש רגעי, אך הקשרים שפיתחה שם חולפים במהירות. "השירים של פעם" מעוררים נוסטלגיה, ומשקפים במקביל מחזוריות של לילות ריקים.

## ביקורות והצלחה מסחרית
מבקר המוזיקה הישראלי יוסי חרסונסקי העניק לשיר ארבעה כוכבים מתוך חמישה וכתב: .

"רוקדת מול כולם" הפך ללהיט ברחבי מדינת ישראל. הוא הגיע למקום העשירי במצעד הפזמונים השבועי של "מדיה פורסט ישראל", המבוסס על נתוני איירפליי בתחנות הרדיו.

## מיקומי שיא

## קישורים חיצוניים

## הערות שוליים

קטגוריה:שירי אודיה
קטגוריה:שירי עברי לידר
קטגוריה:דואטים
קטגוריה:שירים בעברית
קטגוריה:שירים שנכתבו על ידי עברי לידר
קטגוריה:שירים שהולחנו על ידי עברי לידר
קטגוריה:שירים שהופקו על ידי אריאל טוכמן
קטגוריה:שירים שהופקו על ידי עברי לידר
קטגוריה:שירים על בדידות
קטגוריה:שירים על ריקודים
קטגוריה:סינגלים בהוצאת די-מיוזיק
חאבי פואדו

**חאבייר "חאבי" פּוּאַדוֹ דיאס** (בספרדית: **Javier Puado Díaz**; נולד ב-25 במאי 1998) הוא כדורגלן ספרדי המשחק בעמדות הקיצוני הימני והחלוץ בקבוצת אספניול מהלה ליגה, בה הוא גם משמש כקפטן.

## קריירת מועדונים
פואדו נולד בברצלונה, קטלוניה, והצטרף לאקדמיית הנוער של אספניול בשנת 2014. הוא ערך את הופעת הבכורה שלו בקבוצת המילואים של אספניול ב-20 באוגוסט 2016, כשהוא נכנס כמחליף במחצית השנייה בתיקו 1–1 נגד יאגוסטרה.

ב-28 באוגוסט 2016, בהפסד ביתי 0–1 נגד ולנסיה מסטאייה, נפצע פואדו בברך, פציעה שהשביתה אותו לשמונה חודשים. הוא חזר לשחק ב-14 במאי 2017, וגם כבש בהפסד 3–2 לסבאדל.

ב-21 ביוני 2017, חידש פואדו את חוזהו באספניול עד 2022.

ב-28 במאי 2018, לאחר שכבש 12 שערים והיה שחקן מרכזי בעלייתה של אספניול ב' לליגה הספרדית השלישית, הוא שובץ בסגל הראשי של אספניול בלה ליגה.

ב-18 באוגוסט 2018, ערך פואדו את הופעת הבכורה שלו בקבוצה הבוגרת כשהחליף את פבלו פיאטי בתיקו 1–1 בחוץ נגד סלטה ויגו. הוא כבש את שער הבכורה שלו בקבוצה ב-1 בנובמבר, בהפסד חוץ 2–1 נגד קדיס בגביע המלך.

ב-16 בנובמבר 2019, הושאל פואדו לריאל סרגוסה מהליגה הספרדית השנייה.

בעונת 2020/2021, חזר פואדו לאספניול מהשאלתו בסרגוסה. במהלך העונה כבש 12 שערים, והיה שני ברשימת כובשי אספניול רק לראול דה תומאס, שכבש 23. בעונה זו סייע פואדו לאספניול לזכות בליגה השנייה ולחזור ללה ליגה.

ב-23 ביוני 2024, פואדו כבש צמד בניצחון 2–0 על ריאל אוביידו בגומלין גמר פלייאוף העלייה, והבטיח את חזרתה של אספניול ללה ליגה.

## קריירה בינלאומית
פואדו ערך את הופעת הבכורה שלו בנבחרת ספרד עד גיל 21 ב-6 בספטמבר 2019, כאשר שיחק במחצית הראשונה בניצחון 1–0 נגד קזחסטן במסגרת מוקדמות אליפות אירופה עד גיל 21. פואדו נבחר על ידי לואיס דה לה פואנטה למשחקי הטורניר, כבש בניצחון 3–0 על סלובניה בשלב הבתים, ולאחר מכן הוסיף צמד בהפסד 2–1 בהארכה ברבע הגמר נגד קרואטיה.

פואדו ערך את הופעת הבכורה שלו בנבחרת קטלוניה הלא רשמית ב-25 במרץ 2019, נגד ונצואלה באצטדיון מונטיליבי בז'ירונה; הוא נכנס כמחליף וכבש את שער הניצחון בדקות האחרונות בניצחון 2–1.

פואדו שיחק את משחקו הראשון במדי נבחרת ספרד הבוגרת ב-8 ביוני 2021, וכבש בניצחון 4–0 על ליטא במסגרת משחק ידידות שנערך באצטדיון בוטארקה שבלגנס.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:כדורגלני אספניול
קטגוריה:כדורגלנים ספרדים באולימפיאדת טוקיו (2020)
קטגוריה:כדורגלני ריאל סרגוסה
קטגוריה:כדורגלני נבחרת ספרד
קטגוריה:ספרדים שנולדו ב-1998
ג'נה (כדורגלן)

**גֶ'נֶה דָקוֹנַם אורטגה** (בצרפתית: **Djené Dakonam Ortega**; נולד ב-31 בדצמבר 1991), הידוע בשמו הפרטי **ג'נה**, הוא כדורגלן טוגולזי המשחק בעמדות הבלם, המגן הימני והקשר האחורי בקבוצת חטאפה מהלה ליגה ובנבחרת טוגו, בשתיהן הוא משמש כקפטן.

## קריירת מועדונים
ג'נה נולד בדאפאונג שבטוגו, ועבר לבנין בשנת 2009. באוגוסט 2014, יצא ג'נה למבחנים בקבוצת אלקורקון מהליגה הספרדית השנייה, והצטרף למועדון באופן קבוע ב-25 באוקטובר. הוא ערך את הופעת הבכורה שלו ביום למחרת, כשפתח בהרכב בהפסד ביתי 1–3 לריאל סרגוסה.

ב-23 במרץ 2015, לאחר שביסס את מעמדו כשחקן הרכב באלקורקון, חידש ג'נה את חוזהו עד 2018. ב-9 במאי, הוא כבש את שער הבכורה שלו במדי הקבוצה בניצחון חוץ נגד סבאדל.

ב-1 ביולי 2016, עבר ג'נה לסינט טרוידנסה מליגת העל הבלגית. ב-24 ביולי של השנה שלאחר מכן, חתם ג'נה על חוזה לארבע שנים בחטאפה מהלה ליגה.

הופעת הבכורה של ג'נה בלה ליגה הייתה ב-20 באוגוסט 2017, כשפתח בהרכב בתיקו 0–0 בחוץ נגד אתלטיק בילבאו. הוא כבש את שער הבכורה שלו בליגה ב-17 במרץ, בהפסד 2–1 בחוץ לריאל סוסיאדד.

## קריירה בינלאומית
ג'נה נכלל בסגל של נבחרת טוגו עבור גביע האומות של התאחדות הכדורגל המערב אפריקאית. הוא ערך את הופעת הבכורה הבינלאומית שלו ב-8 בספטמבר 2012, כשפתח בהרכב בתיקו 1–1 נגד גבון במשחק במסגרת מוקדמות מונדיאל 2014 באפריקה.

ג'נה נכלל בסגל של טוגו לגביע אפריקה לאומות 2013, ושיחק בכל משחקיה של טוגו במהלך הטורניר, שהודחה בסופו של דבר ברבע הגמר.

## קישורים חיצוניים

קטגוריה:כדורגלנים טוגולזים
קטגוריה:כדורגלני נבחרת טוגו
קטגוריה:כדורגלני אלקורקון
קטגוריה:כדורגלני חטאפה
קטגוריה:טוגולזים שנולדו ב-1991